Downloaded from YTS.MX
Official YIFY movies site: YTS.MX
Kako da odagnam nervozu?
Ne mogu je obuzdati jer je nikad nisam osjetila.
Popijmo žesticu.
- Može. - Da.
Naravno, trebam žesticu.
- Živjeli! - Razvalimo!
Razvalimo!
Za sav odrađen posao!
I da svi vide koliko smo truda ulagali svih ovih dana, tjedana i mjeseci!
Dok sam još bila malena, ljudi su mi govorili:
„Karol, sanjaj o nečem drugom.”
Smatrali su da ovaj glazbeni žanr nije za mene,
da sam iz pogrešnog dijela svijeta...
Ali što ako prestanem to doživljavati kao prepreku
i preobrazim to u svoju najveću prednost?
KAROL G: SUTRA JE BILO PREDIVNO
Usamljena hodala sam Kao pas lutalica
Kad sama ostala sam Suze su mi tekle s lica
O, ne
Jedan dan me voliš, drugi ne Zbilja to ne razumijem
Razum očuvati nastojim I silim sebe da se smijem
Po žici hodam i u ponor gledam
Muke mi zadaješ, no ipak se ne dam
Ne zavidim onoj Što sad ljubi usne tvoje
Srce me više ne boli Ugasio se plam ljubavi moje
Mjesec i Sunce molila sam ja
Da vrati mi se najveća ljubav moja
U noćima besanim pomag'o mi je alkohol Ne da zaboravim te, već da odagnam bol
Glasno!
Kad to učinila sam Pakao post'o je raj
Sve se preobrazilo I zato, dušo, znaj
Da kasno pališ Gotovo je sada
Bacila sam slike tvoje Riješila se jada
Večeras idem plesati Neću doma ostati
Možda lako sam pala Al' još lakše ću ustati
Spremna sam. Kako ćemo početi?
Ajmo, mala!
-Bubanj... - Uz bubanj, da lijepo zvuči.
Ne, ne može.
Fabio svira guacharacu.
Juan Guillermo bubnja.
A malena je pjevačica!
Je'n, dva, tri!
Pleši!
Očeva je obitelj donijela glazbu u naš život.
Moj tata, stričevi... Svi pjevaju.
Sve moje uspomene iz djetinjstva
imaju veze s mojom željom da budem pjevačica.
Smatrala sam da sam radi toga došla na svijet.
Da pjevam i bavim se glazbom.
Pozivamo na pozornicu Karol G!
Mlada pjevačica iz Antioquije
danas prvi put nastupa na kolumbijskoj televiziji.
Već sam negdje imala prilike pjevati,
ali nikada pred ovako brojnom publikom.
Kako ću kao umjetnica ostaviti trag?
To mi je već 16 godina cilj:
da ljudi slušaju moje pjesme kad me više ne bude,
da budem nezaboravna.
Nije tajna da rijetko viđamo žene u svijetu reggaetona
ili urbane glazbe.
Vlada uvjerenje da je urbana glazba samo za muškarce.
Prije, kad bi ljudi na radijskim postajama vidjeli ženu,
rekli bi: „Ne, to je za muškarce.”
A ja bih pitala: „Zašto?”
Osjećam da se nekako približavam tom cilju.
Karol G!
NAJBOLJA NOVA UMJETNICA
Ali sreća ne proizlazi samo iz brojki i top-lista.
Najbolji obožavatelji!
Svi su znali da mi je to jedan od najboljih trenutaka u karijeri.
Ali u sebi sam osjećala da gubim svoj identitet.
Ljubav ti može donijeti neizmjernu sreću.
Ali istovremeno te može i uništiti,
uništiti tvoje snove, tvoje okruženje,
sve što si.
Kad bih u djetinjstvu čula neku pjesmu na radiju,
smjesta bih se preobrazila.
Pjesma mi je omogućila da maštam, da osjećam,
da se zamišljam, da se vizualiziram.
Zato se bavim glazbom.
Još je puno posla preda mnom.
Da sam prije postala uspješna, možda ne bih bila ovako pripremljena
i sigurno bih bila propustila brojne prilike.
Izgledaj kao da si napisao hit.
PRODUCENT
To! Ne moraš se pretvarati, već jesi.
Šesnaest sam godina marljivo radila,
pa su sada moj um, moje srce i moja vizija mnogo jači.
Zato se sada, kad shvaćam
što znači biti toliko uspješan,
mogu nositi s time.
Jer bi mi to lako moglo pomutiti razum.
Sviđa mi se. Super je kad kažeš: „Shakira, Shakira!”
KAROLINA SESTRA I MENADŽERICA
- Valjda će joj se svidjeti. - Sigurno.
Odmah ću joj pisati.
Napisat ću: „Nazovi me kad budeš mogla.”
Imala sam prilike razgovarati s njom.
Povjerila mi je vrlo intimne stvari.
Sve mi je imalo više smisla. Iz toga je nastala pjesma.
Doživjela sam vrlo toksičan prekid veze.
Vrlo težak.
Budila sam se osjećajući se kao da ću umrijeti.
Osjećala sam se potpuno bezvrijedno.
Zaboravila sam na uspjeh i slavu.
Činilo mi se da neću moći izaći iz tog ponora,
da neću to moći prevladati.
Kad cijelo vrijeme samo patiš,
navikneš se na patnju
i ne želiš otići i prestati patiti.
To je bila jebena noćna mora.
Pakao.
No nešto je dobro proizašlo iz toga.
U svojim pjesmama govorila sam u ime velikog broja ljudi,
koji katkad ne znaju izraziti što osjećaju.
Reci novoj dragoj
Da se ja ne nadmećem...
Opet.
Da se ja ne nadmećem za frajere
„Želim govoriti o ovome, ovome i ovome.”
Počela sam ići u studio i pisati pjesme da se riješim tereta.
Život mi je sada bolji
Za tobom suze ja ne lijem
Kad mi tvoja nova cura spusti
Ne ljutim se, već se smijem
Za gluposti vremena nemam Novi sam list okrenula
Sad samo lovu mlatim ja
SKLADATELJ
Jedino su bitni račun Koncerti i putovnica
Jača sam, to kažu svi
I sad mi se želiš vratiti
Napisali smo puno pjesama.
I pjesmu „TQG”.
Poslušaj kako zvuči.
SHAKIRA ŠALJE SVOJ DIO ZA „TQG”
- Da. - Kako...
- Da. - Ovo.
Vidiš? Terca.
Fantastično pjeva, zar ne?
Slušajući to u autu, malo je falilo da se rasplačem.
Zbilja je fantastično to otpjevala.
SNIMANJE SPOTA ZA PJESMU „TQG”
Kako dobro!
Jesi li dobro?
Još članova mog tima.
- Bok. Kako ste? - Bok.
- Spremna? - Da.
Rasturimo! Ovdje si. Divno!
Karol, gdje smo?
Snimamo spot za pjesmu „TQG” u Barceloni.
Sad je 3.30 ujutro, drugi je dan snimanja.
Baš fora! Jako lijepo.
Ovaj ples je brutalan. Sviđa mi se.
- Bok. - O, dušo!
Hvala ti na svemu.
Nemaš pojma koliko mi ovo znači!
Puno ti hvala.
Ljudi, hvala vam na trudu, na svemu.
- Volim vas! Hvala! - Hvala!
Dvije sam godine pisala pjesme za ovaj album.
To mi je najiskreniji album u karijeri
jer u pjesmama pričam
svoju osobnu priču.
Rečenica „mañana será bonito” bila je mantra,
koju sam dugo ponavljala.
U smislu: „Trenutačno nije dobro,
ali sutra je novi dan, nova prilika, sutra će biti predivno.”
Vremena mi daj
Nisam najbolje, znaj
No i tuzi dođe kraj
Danas me nešto tišti
No znam da sutra ljepše će biti
Drukčije
Vibra druga
Okruženje bolje
Danas me obavija tuga
No sutra bit ću dobre volje
I dok polako cijeli srce moje
Upijam predivnoga dana boje
U redu je ne biti dobro
Dva tjedna prije izlaska albuma bila sam bolesna, povraćala sam,
trbuh me bolio, bilo mi je zlo.
Jer su te pjesme govorile o meni.
Nisam mislila da će taj album biti tako uspješan.
Smatrala sam ga vrlo intimnim.
Sutra ljepše će biti
Točno.
Samo ćemo...
Tako.
Što radiš?
Razmišljam o životu.
I o projektu.
Da vidimo.
Na Ibizi smo,
dovršavamo album
Mañana será bonito.
DVA TJEDNA NAKON IZLASKA ALBUMA
KAROL UŽIVO PJEVA PJESME S ALBUMA.
Za početak, jedna od novih pjesama.
Idemo odmah na pripjev, da vidimo znate li je.
Glasnije!
Ajme!
Ne puštajte mi tu pjesmu
kad sam pijana, ljudi!
Te prve večeri
ljudi su vikali: „Pjevaj ovu! Onu!”
Rekoh: „Zar ih već znate?”
I pjevala sam ih bez pratnje jer ih nisam uvježbala s bendom.
Treći dan pjevala sam gotovo sve pjesme s albuma i znali su ih!
Kako ide?
U pjesmama govori o svojim iskustvima,
svemu što je proživjela.
Prepoznajemo se u njima
jer su njezina iskustva svakodnevica brojnih ljudi.
EVO JE!
Pomogla mi je da prebrodim težak prekid veze.
Imamo dobrih dana i loših dana,
ali sutra će biti predivno.
Zahvaljujući njoj, osjećamo da smo same dovoljno snažne.
Ženska snaga!
Imaš li malo vremena?
Naime, na prvome si mjestu
Billboardove ljestvice.
Ajme!
Gledajte!
Samo su dvije Latinoamerikanke to postigle.
Tko?
J. Lo s albumom na engleskome i Selena s albumom na engleskome.
Selena i ja imamo nešto zajedničko, ne mogu vjerovati! Predobro!
Kako ide?
Čestitam, dušo,
na svemu što nam se događa.
KAROLIN TATA
Ali znaš, sve to zaslužuješ.
Trudila si se.
Ali jednog dana nećemo biti na prvome mjestu.
Moraš se na to pripremiti, dušo.
To se svima dogodilo, tvojim idolima.
Svi svjetski slavni umjetnici
isto će to doživjeti.
Volim te, tata. Hvala ti na svemu. Volim te.
- Volim te. Bok, dušo. - Bok.
Moj tata je uvijek jedan korak ispred svega.
Cijeli me život pripremao na ovakav trenutak.
I prvi put u životu...
Tata mi nikad nije ovo rekao.
Sad mi je prvi put rekao da se moram pripremiti
na to da jednom nećemo biti prvi.
Rekla sam timu: „Imam ideju. Organizirajmo stadionsku turneju.”
Prvu stadionsku turneju latinoameričkog izvođača u povijesti.
Jedan mi je od menadžera rekao: „Tek smo završili s arenama.
Tko će doći na stadione?
Već su te lani gledali.
Stadionsku turneju morali bismo pripremati godinu-dvije.”
MENADŽER
Za ovo si se trudila.
Jasno.
Jako si se trudila.
Pripremala si ovaj album više od godinu dana.
Za sve dobro treba vremena.
Legendaran album proći će bez turneje? Ne ide mi to u glavu.
Žao mi je.
- Ponosim se tobom. - Hvala.
Kako zamišljaš budućnost? Što ćeš raditi za 10-11 godina?
Kad odrastem, želim biti pjevačica.
Poput koga? Tko ti je trenutačno idol?
Thalía.
Thalía. Što ona pjeva? Reci mi jednu pjesmu.
„Piel morena.”
Kako ide?
Shvatio sam da je Carolina nadarena
dok je još bila vrlo malena.
Voljela je glazbu.
KAROLIN TATA
Pisala je pjesme o svemu što vidi.
Oponašala je sve pjesme koje bi čula.
Kad sam imala 11-12 godina,
dobro se sjećam, tata mi je rekao: „Svidjet će ti se ovaj film.”
Selena, dođi ovamo.
Dođi, mila.
- Voliš li pjevati pred ljudima? - Da, tata, obožavam.
Kao da ih osjećaš kad pjevaš.
Predivan osjećaj!
Moraš biti svoja.
Ona je započela karijeru doma, s braćom i sestrama, obitelji, tatom.
Suprotstavljala se svima koji su tvrdili da je to muški žanr.
Davala je sve od sebe, zaneseno i uzbuđeno.
Vidjevši taj film i nju,
još sam više željela postati pjevačica.
Tko nije kao dijete maštao da će biti zvijezda?
Mislim da su svi maštali.
Dobra je vijest to da u emisiji El Factor XS
sva talentirana kolumbijska djeca stara između osam i 15 godina
mogu ostvariti taj san.
Sjećam se da sam na televiziji počela viđati
reklame za emisiju El Factor XS.
Tata je jednog dana došao kući s brojem i rekao: „Sutra idemo na audiciju.”
Rekla sam da ne želim.
Nisam htjela ići.
Nervozna si, Carolina?
Jako.
Bilo nas je 11.
Odabrali su samo šestero, a mene su eliminirali.
Roditelji su mi bili tužni zbog toga,
ali ja sam bila dijete i nisam marila.
Uglavnom, tako je sve počelo.
Započela sam ovaj projekt s tatom.
Formirali smo radnu skupinu, u kojoj smo on i ja imali nekoliko uloga.
Putovali smo prateći kartu.
Nismo išli samo u velike gradove,
nego smo svraćali i u gradiće.
29. LIPNJA 2003.
Putovali bismo tako mjesec i pol, dva mjeseca.
Dobro jutro svima.
Danas ću biti na radiju Mega Bogotá u Corferiasu
od 14 do 16 sati i dijeliti autograme...
U Medellínu se tada pojavio snažan glazbeni pokret.
Počeli su se pojavljivati brojni novi popularni izvođači.
Bilo je lijepo što ljudi slušaju domaće izvođače.
Sve prihode od svega, od nastupa i ostaloga,
ulagali smo u svoj projekt.
Prvi nastup gotov!
Idemo na drugi.
U to doba nismo ništa kupovali sebi niti smo se častili.
Sve smo ulagali u projekt.
Mislim da marljivost uvijek donosi rezultate.
Moj je moto:
„Ako ne želiš biti običan, nego izvanredan,
moraš se izvanredno truditi.”
IAKO SE NJEZIN TIM NIJE SLAGAO S TIME,
KAROL SE IPAK ODLUČILA ZA STADIONSKU TURNEJU.
KAROLIN TIM IZRADIO JE IDENTIČNU REZERVNU POZORNICU,
NA KOJOJ ĆE UVJEŽBATI I USAVRŠITI SVAKI DETALJ TURNEJE.
Santi.
Budući da nema krova, gledaj.
Zamisli kako se spušta.
Na prethodnoj turneji nastupali smo u arenama pred 10-15 tisuća ljudi.
Ali za turneju Mañana será bonito
rezervirali smo prostore u koje stane 90 000 ljudi.
Nikad nisam bila pod većim pritiskom.
Bravo!
Imamo golemu ekipu, koja radi u pozadini
i priprema najspektakularniji nastup.
Ljudi ne znaju što će Karol G smisliti.
Ali ona te uvijek iznenadi.
Moram biti u najboljoj formi...
Gle, naježila sam se.
...fizički...
Jebena prvakinja!
...psihički
i emocionalno,
kako bih izdržala svjetsku turneju.
Točno tako. Primjećuješ li razliku?
Tako zrak lakše prolazi.
Imam i jedan zdravstveni poremećaj,
koji uzrokuje debljanje.
Uvijek su me zbog toga kritizirali.
KAROL SVAKI DAN IDE NA TERAPIJU
ZBOG HORMONSKOG POREMEĆAJA
KOJI JOJ UTJEČE NA RAZINE INZULINA.
Moje tijelo... Danas se probudim vitka i ravnog trbuha,
a sutradan mogu biti napuhnuta, otečena,
napuhana trbuha...
Ne mogu na to utjecati.
Mislim da izgleda jednako
kao uvijek, kao svi moji nastupi.
Reci mi koga trebam dovesti i dovest ću tim.
DIZAJNER KONCERTA
Promijenit ćemo nešto.
REDATELJ KONCERTA
To je stadionski nastup. Trebam ljudima priuštiti nešto novo.
Uvijek daj ljudima
više nego što očekuju.
Ne znam kako da to objasnim. Osjećam se kao da...
Da.
Kao da ne napredujem.
Sve drugo napreduje, pjesme su bolje,
ulažemo više novca...
Ali dođeš ovamo i vidiš da smo samo dodali neke stvari,
ali ništa se novo ne događa.
Jako me muči nesanica,
ali tada mi i naviru najbolje ideje.
Kad odem spavati,
sinu mi te ideje i razbude me.
Tonem u san i odjedanput pomislim...
„Učinit ćemo ovo!”
Bok, Jules. Ja sam, Caro. Gle.
Ovo je morski pas.
Dobro?
Recimo da je ovo pozornica. Ljudi su ovdje.
Ovo su ljudi.
Ovo je morski pas. Stojim na njemu.
„Bichota G” završi i vi dođete pod „Oki Doki”.
A ja bih sišla po sredini.
Kad „Oki Doki” počne, vi hodate.
Onda stojite mirno sa strane,
a ja pjevam:
Ostavila sam ljubav svoju
Rekla sam im: „Imam ideju.
Želim izaći na morskom psu.
Ali ne na napuhivanje.
Treba izgledati kao da je od čelika.
Jer je to vrlo snažan simbol.”
Izvijamo se prema naprijed, ustranu...
Jedno za drugim.
Dakle, kombinacija elemenata,
a onda slijedi puno drugih stvari.
Savršeno.
Ovo je genijalno.
- Kamo ćete me voziti u ovome? - Na pozornicu. Kad ljudi...
U tome ću ići do pozornice?
Ozbiljno?
Jer me ljudi vide kad hodam.
Povezi me.
Želiš ići sama!
24 SATA PRIJE PRVOG KONCERTA
Nevjerojatno!
Genijalno, mama!
KAROLINA MAMA
Oči su crvene, ružičaste.
O, mila, ta tvoja glava... Ne znam.
Uvijek je riskantno.
Riskirali smo.
Rekli smo: „Riskirajmo. Ostalo ćemo rješavati usput.”
Što se dogodi kad nisi pripremljena?
Pripremiš se.
Ne možeš prestati raditi zato što nisi spremna.
Spremiš se i radiš.
Kažem da mogu početi pjevati...
Ovdje sam. „Bichota” itd. I pojavim se na ekranima.
Kamera priđe.
Morski pas izađe, ja stojim ondje.
- Nemamo reflektore. - Zašto?
Nemamo ih kamo staviti. Ekran se ne može tek tako micati.
Pomiče ga 20 ljudi. Neće ga moći precizno pomicati.
Što želimo postići? Zašto nam ovdje treba mjesta?
Dakle, kad otvoriš vrata...
Ako su bočne strane osvijetljene, straga se ništa neće vidjeti.
Ali kad sve pomakneš ovamo...
Nemamo reflektore jer smo ih pomaknuli zbog liftova.
Nemamo ih više.
Vratite ih.
Imamo jedan dan.
TRI SATA UJUTRO
Ponestaje nam vremena.
- Ne, Travise. - Ovo je tek početak.
- Ne zijevaj. - Koliko je sati?
Jess!
Spot za „Mi ex tenía razón” je posvuda.
Što se dogodilo?
OSOBNA ASISTENTICA
Kako dođem gore?
Glavna pjesma na albumu zove se „Mi ex tenía razón.”
Snimili smo fantastičan spot. Jako je simpa.
Ta pjesma joj jako puno znači.
A danas je, nažalost,
ne znamo kako, spot procurio u javnost.
Ljudi su shvatili da je nešto procurilo.
Nešto na čemu smo mjesecima radili.
Poludim kad nešto procuri jer se jako trudimo,
smišljamo strategije, sve, i onda se ovo dogodi.
Osim toga,
kako se to uopće dogodi?
I dalje se previše brinem.
Ne mogu se koncentrirati.
Ili ne mogu uživati
jer sam pod stresom i zabrinuta sam
jer ne ide sve kako treba.
Danas je vrlo poseban dan.
Jako smo emotivni.
KAROLIN TATA
A istovremeno smo i nervozni,
jer je koncert rasprodan.
O tome smo sanjali i obistinilo se.
Zategni tu. Ponovno.
UČITELJ VOKALNE TEHNIKE
Dobro. Opet.
Odlično. Opet.
Čuvaj!
Bok!
Spremna?
Ne.
Dio mene prebaci se u drugi film.
Krenem i u sebi mislim: „Ja sam Bichota.
Ovo je moje. Izaći ću na pozornicu i razvaliti.”
Kad izlazim na pozornicu,
moram zaboraviti sve što se događa.
Probe, stvari koje možda nisu savršene,
spot koji je procurio u javnost...
Uvjerim se da je sve to moje, da sam to zaslužila,
da sam najbolja i nitko mi ništa ne može. I izađem.
Potaknem i druge da to vjeruju i da osjećaju
istu poticajnu energiju koju ja osjećam,
tako da svi izađemo na pozornicu s istom vibrom.
Hej, Las Vegas!
Kako smo?
Jesmo li se došli zabaviti? Da ili ne?
- Da ili ne? - Da!
Na prvom koncertu u Las Vegasu
primijetila sam da kamere ne snimaju
ono što sam planirala.
Kamere su tijekom koncerta jako bitne.
Jer na stadionima
osamdeset posto ljudi gleda koncert na ekranima.
Trenutačno na ekranima nema ničega.
- Ničega. - Ona je ondje.
Vidite li je?
Gledaju taj ekran gore.
Okrenula sam se.
„Ado, nešto ne štima s kamerama. Što se događa?”
Signal se prekidao.
Okrenula sam se.
„Ado, slika nije kvalitetna.
Izgleda mutno, loše. Što se zbiva?
Imamo problem s kamerama.”
I imali smo problema s kostimima. Puno.
Frustriralo me to
jer to nije bilo ono izdanje
koje želim pokazati ljudima.
Kad koncert završi, obično svima dam pet i slavim.
Sada sam otišla u garderobu
i rekla: „Zovite mi toga, toga i toga.”
Bila sam bijesna
jer je to bio prvi koncert.
Ne zaboravljam taj dan jer je bio težak.
I vrlo tužan.
Svi su me jako razočarali.
Znam da se stalno trudiš i sumnjaš u sebe.
Moramo riješiti neke problemčiće.
Ali ovo je nevjerojatno, jebemu!
Moraš imati malo vjere.
Ovo je nešto potpuno drukčije.
Zato će biti sjajno.
Zato si ti sjajna.
Znam da je lako sumnjati u to što radimo,
jer smo sve radili na brzinu i bilo je pomalo kaotično.
Ali to nitko ne zna osim nas.
Moglo bi biti bolje, i bit će, ali...
Ne, u meni je problem.
Ne znam kako da to objasnim, svaki dan nastojim...
Jutros sam se probudila govoreći da mi se sve sviđa, ali...
U meni je problem.
Nikako da stanem i samo se divim.
Uvijek nađem neki problem,
svaki dan.
- Stalno. - Perfekcionistica si.
Želiš da bude savršeno.
To je kao nekakva psihička bolest.
Ne znam kako da objasnim. Ništa mi se ne događa,
ali vidim spotove i kažem: „Ne.”
Već tri dana govorim: „Jako sam mršava.
Izgledam jako mršavo. Više ne izgledam dobro.”
Sve je...
Nikad ne vidim ništa pozitivno.
Nikad ne kažem: „Kako super!”
Uvijek...
Danas sam se probudila loše volje.
„Zašto sam dopustila da tako smršavim?”
Želim stalno jesti jer mislim da sam premršava.
I ništa mi se ne čini ispravnim.
Uvijek isto! Neprestano propitujem
sve što radim.
Ne mogu se smiriti jer želim
da ova turneja svima bude nezaboravna.
Ali pitam se po čemu je nezaboravna.
I onda počnem tražiti dlaku u jajetu.
Svaki dan tako u sve sumnjam.
U svoje pjesme,
u sve što radim,
u to kako govorim, kako se odijevam, kako izgledam...
Usrano je što se to događa
jer se drugi dio mene osjeća genijalno.
- Ima li to smisla? - Da.
Ma daj.
Da.
Hoćeš li sjesti tu?
O, vidi!
Nisam to vidjela.
Fotka s mog krštenja.
Pogledaj kakav flow
imam.
Šeširić.
Ajme, nisam nikad vidjela ovu fotku!
Preslatko!
Samo da se zna, imam dječačku frizuru
jer sam kao dijete brijala glavu.
Ovdje pjevam
na velikom koncertu reggaetona,
a glavni je izvođač Don Omar.
Ovdje sam sigurno imala 16 ili 17 godina.
Gle.
Ludilo.
Zanima me kako si ušla u glazbeni svijet.
Počela sam pjevati s kolegama i gledala sam kako napreduju.
Meni je trebalo dulje
jer sam bila žena u žanru kojim dominiraju muškarci.
Nije bilo puno žena.
Činjenica da sam žena
bila je golema prepreka
u mojoj karijeri.
U DOBI OD 16 GODINA KAROL, UZ POTPORU SVOJIH RODITELJA,
OTIŠLA JE SAMA U BOGOTU OSTVARITI SVOJ SAN.
Jedan mi je čovjek rekao da će biti moj menadžer.
Bio je važan poduzetnik.
Počeo je govoriti kako za mene planira sjajan projekt
i da će s mojim pjesmama napraviti čuda.
U BOGOTI JE KAROL POČELA SURAĐIVATI S NOVIM MENADŽEROM.
Bližio mi se rođendan. Bila sam u Bogoti.
Taj je čovjek rekao da će mi organizirati proslavu u svojoj kući,
jer sam bila sama, nisam bila s roditeljima.
Kad sam došla k njemu,
malo smo razgovarali,
a onda mi se približio
i rekao mi
da je počeo nešto osjećati prema meni.
Imala sam 16 godina.
U to doba
on je sigurno imao 45-50 godina.
Neugodna mi je ova tema.
Rekao je: „Karol, osjećam da sam se zaljubio.
Ako nemam šanse, radije mi odmah reci.
Jer onda možeš zaboraviti glazbenu karijeru.”
Srce mi se slomilo i mislila sam...
„Dovodiš me u situaciju
u kojoj moje nade i snovi ovise o tvojim uvjetima.”
Nažalost, u takvim industrijama
žene moraju trpjeti grozne stvari.
Ne kako bi uspjele.
Jer te uvjeravam da nijedna žena koja drži do sebe
neće dopustiti da je napastuju kako bi dobila što želi.
Samo zamisli kolike se djevojke, žene i osobe
mogu u tome prepoznati.
Nisam se usudila reći roditeljima.
Samo sam im rekla da se više ne želim baviti glazbom.
Mog tatu je to jako pogodilo.
Bio je razočaran.
Tata i ja mjesecima uopće nismo razgovarali.
RAZOČARANA ZBOG MENADŽEROVA NAPASTOVANJA,
KAROL JE ODUSTALA OD GLAZBE.
OTIŠLA JE TETI U NEW YORK
I STUDIRALA ENGLESKI I POSLOVNO UPRAVLJANJE.
Iako bih voljela objasniti,
detaljno,
koliko je to teško bilo...
Ne bih imala dovoljno vremena
i ne bih mogla komentirati mnoge stvari koje bih rado komentirala.
Jer mislim da si, kao osoba,
nisam nikad dopustila
da ih zapamtim ili komentiram.
Dakle, neću.
Ne možemo nastaviti. Duvi, dođi.
Pokvarit ću šminku.
- Sve je predivno. Sretna sam. - Svakako.
Ma nemoj me zezati! Impresivno!
STADION METLIFE
Impresivno je i nevjerojatno da sutra ovdje nastupamo.
Ti bokca!
NEW YORK
Kad sam otišla u SAD,
osam mjeseci išla sam na psihoterapiju.
Plakala sam i plakala.
Kad se probudim, samo mi se spava i plače.
Spava i plače.
Oduzeli su mi moj san. Glazba me razočarala.
Sve su mi oduzeli.
Volim New York, ali kad god sam ondje,
prisjećam se dana kad sam se doselila onamo.
Vrate mi se uspomene i osjećaji za koje sam mislila da su prošlost.
Posljednji sam put bila ovako blizu mora u Portoriku.
Stara, ne izazivaj me. Mogu proći.
Ma znam da možeš.
Želim ući.
Hoćemo ući?
Kad smo došli u New York nastupiti na MetLifeu,
vježbala sam za dodjelu MTV-jevih nagrada.
Za koreografiju je bila zadužena Parris Goebel.
Samo ću ovako...
- Polako, polako i bum! - Bum! Da!
Prvi sam put radila s njom.
- Bila sam nervozna, ali sada... - Odlično izgledaš.
- Hvala. - Lako ti ide.
Pa, nije bilo lako, ali...
Činilo se lako, ali u sebi sam umirala.
Htjela sam da vidi da ja to mogu.
Sjećam se, kad smo dobili raspored proba,
rekla sam timu:
„Osam sati proba u komadu?”
Probe za turneju, nastupi na dvama rasprodanim koncertima...
Bila sam frustrirana jer nisam bila u top-formi.
Karol!
- Mi smo s MTV-ja. - Krasno.
Ušla sam u rijeku i malo se prehladila.
Bilo mi je loše jer sam bila iscrpljena.
Osim toga,
ovaj stil života
pomalo je stresan
jer sam cijeli dan s ljudima.
Ljudi su oko mene i na meni.
Sad sam ovdje, a nakon toga imam nešto drugo.
Uvijek se nešto događa i ljudi su oko mene.
Uvijek.
Jako mi je teško pronaći malo samoće i mira.
Mislim da sam tog dana doživjela šok.
Zbilja mi je bilo previše.
Previše se toga istovremeno događa.
Umorna sam i mislim:
„Ne želim biti ovdje.”
Puno toga treba procesuirati.
A nisam mogla i rasplakala sam se.
I sjetila sam se
dana kad sam bila s tetom u New Yorku.
Plakala sam u krevetu i govorila:
„Kada će ljudi znati kako izgledam
ili kupovati ulaznice da me vide?”
Sjetila sam se da sam se gotovo odrekla tog sna.
Iako sam se pokušala kloniti glazbe,
uvijek me dozivala sebi.
I shvatila sam da mi je to suđeno.
Bravo!
Nazvala sam tatu i rekla: „Tata, mislim
da ću se opet baviti glazbom.”
Tata se raspametio.
Rekao je: „Spasit ću te, pošto-poto.”
Roditelji su se silno financijski žrtvovali
da se izvučem iz ugovora s menadžerom.
Godinama su grcali u dugovima.
Ali su mi omogućili da krenem ispočetka.
Caro!
- To je to. - Sad je pjevala na probi.
Cipele za moj look.
Jako seksi!
Danas ću potpisati najvažniji ugovor u životu.
Odsad će moju glazbu izdavati Bichota Records,
a distribuirat će je Interscope.
Jako se veselim!
Uspjela sam otvoriti vlastitu izdavačku kuću.
Kada donosim najvažnije, najosjetljivije odluke,
i najmanji mi je detalj jako bitan.
PUSA MOJOJ OBITELJI U INTERSCOPEU
TEHNIČKA PROBA
Odlično je zvučalo.
Idemo u dobrom smjeru?
Ovuda.
Bok!
Kad sada nešto radimo, želim provjeriti neke konkretne stvari,
osvjetljenje
i kamere.
Ostavio si svoje naočalice u mom autu
Da.
U Portoriku „bichote” znači „big shot”, „faca”.
Da.
To je šef u kvartu, lik iz dilerskog svijeta, opak tip.
Svidjela mi se ta riječ.
Bila je tako dojmljiva da sam stalno ispitivala:
„Ali što je s bichotom?
Tko je bichota? Što je bichota?”
Odgovor je glasio:
„To bi bila žena.
Ali bichota zapravo
ne postoji.”
Rekla sam timu da sam napisala pjesmu zvanu „Bichota”.
Svi su rekli:
„Ne, Caro.
Ne smijemo tako riskirati.”
Rekla sam: „Ali ova bichota nije ona bichota.”
Tim je inzistirao: „Pjesma se ne smije tako zvati.
Loše ćeš proći. Ljudi će te odbaciti.”
Stanimo.
Jedna od ovih kamera treba
snimiti cijeli natpis.
„Ali taj izraz je snažan.”
I rekla sam:
„Dobro, ljudi, riskirat ću. Pjesma će se zvati ‘ Bichota’.”
Bichota je osoba koja ima svoj biznis,
vizionarka, najseksepilnija žena.
Ona je bichota.
Sad me ljudi zovu bichota.
Ne zbog mene same,
već zbog toga kako ljudi doživljavaju taj izraz.
Zbog toga što znači biti bichota.
Sve je jako fora,
ali fale mi snimatelji od lani.
Bili su predaniji.
Radili su to s ljubavlju.
Ovi su ljudi ovdje jer ih plaćaš.
Ozbiljno.
Prijatelju.
Vidiš zašto je bitno da Travis bude ovdje?
Sjedim ovdje i radim Travisov posao.
Strašno je bezobrazan. Ne poštuje me.
Stani, Ado. Razgovarat ću sa snimateljem.
Ozbiljno, idem k njemu.
Ne mogu više.
Možeš li osvijetliti dio scene
na kojem su plesači, molim te?
Molim te.
Možete li uključiti bočne ekrane?
To želim.
Ovu koreografiju treba kompletno snimati,
sve plesače,
gotovo cijelo vrijeme,
dok ne dođemo ovamo.
Dobro, idemo.
Učinimo tako, molim.
Onda ideš natrag s njima.
Svaki je koncert prilika da nešto usavršimo.
Ako ugledam priliku da nešto usavršim,
makar to bio pretposljednji koncert, poboljšat ću neke stvari,
tako da mogu reći da je posljednji koncert savršen.
DVA SATA UJUTRO
Dobro. Na svim ekranima?
Ne, samo sa strane.
Cijeli moj tim isto to radi.
Točno.
Do drugog ili trećeg koncerta
snimatelji su bili potpuno usklađeni.
Svi su radili što treba.
- Kako se zoveš? - Chuckie.
- Chunky? - Chuckie.
- Odlično radiš. - Hvala lijepa.
Ovaj kadar je nevjerojatan. Divno.
- Hvala. - Hvala tebi.
Sad izgleda nevjerojatno.
Rome, rasturaš.
Sad sve izgleda nevjerojatno.
Genijalno.
Kralju.
Ajme! Ovo je genijalno!
Presretna sam!
Morski me pas progonio u privatnom životu.
Pokušavala sam mu umaknuti.
Ali morala sam se suočiti s njim i preuzeti kontrolu.
Ne hvalim se time tko sam ni time što sam postigla.
Govorim ljudima da svatko to može ako vjeruje u sebe.
U tijeku mog života
„Provenza” je bila trenutak kad je biljčica opet počela rasti.
Smatram da se „Provenzom” Carolina vratila sebi.
To sam htjela izraziti.
Svijet u kojem se žene međusobno podupiru,
osjećaju se ugodno u svom tijelu,
sretne su, samopouzdane i smirene,
baš kako treba biti.
Želim da svi odavde pa gore i dolje
skaču sa mnom.
Je'n, dva...
Je'n, dva, tri!
Ajmo!
U „Provenzi” sam htjela prikazati svijet
u kojem su žene samodostatne.
Taj duh prožima cijeli album Mañana será bonito.
Volim te, Karol!
Šeširi, dame!
To je moja zastava!
Živjele bichote!
SAD ME ZOVE I GOVORI DA MU FALIM
KAROLIN BEND
Strašno smo uzbuđene.
Mnoge od nas prvi put nastupaju na stadionu.
Na turneji smo s toliko ljudi!
Da, prvi put.
Sviramo pred toliko ljudi! 89 000, mislim.
Divno je biti ovdje.
Jer ona pokreće revoluciju za sve Latinoamerikanke.
Vjerujem u žensku energiju. Mjesto mi je među ženama.
Na ovoj turneji imamo priliku pokazati žensku snagu.
Nadahnjujemo žene koju dođu na koncert.
Poručujemo im da svatko to može.
To je dio moje poruke.
Evo je!
Sigurna sam da na mojim koncertima u publici ima puno migranata.
Uspjela sam zahvaljujući potpori svoje latinoameričke zajednice.
Latinoamerikanci su prvi vjerovali u mene
i omogućili mi da budem to što jesam.
Oni su moj blagoslov.
Da nema mojih Latinoamerikanaca, ne bih imala karijeru.
Uopće.
Premda niječe, vidim da pati
Usnice grize da suze skrije
Koliko sati plakati treba
Da shvati da ljubav to nije?
Dobro se drži, nikad ne ljuti se
Ljubavi ti više pruža da ne izgubi te
Nema veze
Više joj zbog tebe srce ne puca
Danas ću joj reći neka te napuca
Ajmo!
Klauna se toga riješi, draga
Samo bol ti nanosi, gori je od vraga
Od danas on prošlost će biti
Ako treba, idemo se napiti
Popit ćemo svih 200 pića na šanku
Mi!
I pjevat ćemo veselo dok ne odu svi
Dužnost je večeras moja
Da kažeš: „On je govno, a ne ja”
Zahvaljujući latinoameričkoj zajednici, putujem po svijetu
i ispunjavam snove diljem svijeta.
Vidjela sam neke komentare.
„Da, ona rasprodaje koncerte, ali puni su Latinoamerikanaca.”
Kao da Latinoamerikanci nisu ljudi!
Karol!
Stalno mi se plače jer sam prije puno godina
doma gledala neke umjetnike
i uvijek sam se pitala
kako bih ja mogla uspjeti.
Ljudi kažu da stalno cmizdrim.
Baš me briga.
Ali pogledajte ovo.
Voljela bih da moje ime bude poznato diljem svijeta.
Svaki dan sanjam o tome i trudim se.
Ali i da ostanem
latinoamerička umjetnica koju samo Latinoamerikanci vole,
bila bih ponosna
jer su mi oni omogućili nešto što nisam mogla ni zamisliti.
Opet će zaplakati. Ne!
Ona sjajna je cura
I nitko to poreći ne može
Zaslužuješ to, dušo. Znaš da te ljudi vole.
Silno sam dirnuta.
Svi smo!
Kako uzbudljivo!
Oborili smo rekord!
„Ovo je najposjećeniji koncert
u povijesti ovog stadiona.”
Bravo, stara.
Kako uzbudljivo!
Ne!
Kako uzbudljivo!
Diši, dušo.
Kako uzbudljivo!
Karol!
Najbolja!
Ne, kao da ne razmišljaš o tome dok pjevaš.
Govoriš to onako...
Reggaeton je friki, friki
Pali sve...
Ovo je bolje.
Reggaeton je friki, friki
- Dobro. - Ali u tvom stilu.
Kad smo planirali turneju Bichota,
Jess mi je rekla:
„Trebamo nekog izvođača kao predgrupu.
Koga bi željela?”
Tada mi je najdraži izvođač bio Feid.
Nazvali su ga, razgovarali s njim i s njegovim timom.
„Može, Feid je predgrupa.”
Nakon svakog nastupa imali smo tulum,
plesali smo, twerkali.
Jednom smo se natjecali u Nintendu.
Bili smo razigrani.
Dotaknuli smo se stopalima i pomislila sam: „Ajme!”
Opraštali smo se.
Taj zavodnik iz Medellína
dao mi je pusu i sve mi je bilo jasno.
Odjedanput sam ponovno pisala pjesme o ljubavi i sreći.
Da te snimam?
Da!
Snimaš me?
Rekla sam da može.
Moj dečko.
Jako si lijepa.
Izgledam užasno. Mislila sam objaviti story, ali neću.
Izgledam užasno.
Izgradili smo vrlo zdravu vezu.
Kad u prethodnoj vezi stekneš loše navike,
teško ih se riješiti.
Čekam ovo 20 minuta.
On je bio spreman.
- Vidi mi kosu. - Ajme meni!
On me razumije, sluša me.
Vrlo je strpljiv i drži do obitelji.
Nikad se nisam mogla toliko zamisliti s nekim.
Drugi put.
Evo.
Imamo lijepu vezu. Zdravu, zabavnu, predivnu.
Dušo, ponosimo se tobom.
Vratio mi je i darovao mi
svojevrsnu ljudskost.
Imam osjećaj da ću umrijeti mlada.
Pa se zapravo ne bojim smrti.
Kad umreš, puno toga propadne
i iza sebe ostaviš hrpu posla i nedovršenih stvari
za koje si imala planove.
Zato, kad pišem pjesme,
povremeno se javim producentu Ovyju.
Kažem: „Ovy, ako umrem,
želim da nešto napraviš od ovoga,
od ovih pjesama.”
Osjećam da još puno toga moram obaviti,
pa se stalno trudim.
To me potiče da brže radim.
Ne bojim se same smrti, nego toga kako ću umrijeti.
Pravi obožavatelji Karol G
znaju koliko volim Selenu Quintanillu.
Pogodi tko je ovdje!
Kako si?
Bok, Karol. Kako si?
- Drago mi je. Kako si? - Dobro, hvala.
Nervozna sam.
SELENINA SESTRA
- Da? Zašto? - Ne znam.
Mnogi su mladi obožavali slušati Selenu i divili su joj se.
Nekima je čak bila uzor.
Kao da je jamčila da talentirani ljudi mogu uspjeti.
- Uživaj u koncertu. - Može.
Jako sam počašćena što ste došli.
Jako sam nervozna.
Trudim se ne zaplakati jer sam sklona tomu.
Ali presretna sam.
VELJAČA
Nijedna druga Latinoamerikanka nije išla na svjetsku stadionsku turneju.
Prije 28 godina
Selena Quintanilla je to planirala, ali nije se obistinilo.
Selena je danas netom prije 12 sati teško ranjena u Days Innu.
Brzo su je odvezli na operaciju,
ali umrla je jedan sat poslije.
Bila je najveće ime u svijetu glazbe. Svi su je voljeli.
Svima će nam faliti.
Tisuće ljudi iz cijele zemlje
došle su se oprostiti od Selene.
Zašto plačeš?
Od tuge? Osjećaja bespomoćnosti?
Od sreće?
Vidite, i ja imam svog idola, kao i vi.
Razlika je
u tome što ja nju neću imati prilike upoznati
ni pjevati s njom
ni komunicirati s njom.
Ali mogu pjevati za nju.
Iako je već godinama nema,
silno me nadahnjuje to što je još prisutna
u srcima tolikog broja ljudi.
Njezina je obitelj jamačno vrlo ponosna
kad vidi da je i nakon toliko godina
ona i dan-danas legenda.
Pjevajte!
Glasnije!
Predobro!
Tata!
Nisam znala da si ovdje!
Volim te!
Kada si stigao?
Gotovo sam zakasnio.
- Jesi li sve vidio? - Sve.
- Divno. - Luda si.
- To! - Morao sam danas muljati.
Bacio sam se na pod i dovezli su me u kolicima.
- Molim? - Došao sam avionom.
Znala sam da se moj tata nikad ne predaje.
Kunem se, gotovo sam propustio let.
Bilo je deset letova.
Drago mi je što si stigao. Jesi gledao?
Da, sve.
Kad smo krenuli, sve je izgledalo normalno.
Okrenula sam se i ugledala dim.
Stjuardesa je bila izvan sebe.
Van Nuys, Gulfstream IV.
Hitan slučaj. Dim u kokpitu.
Možete li ostati u zraku?
U avionu je bilo jezivo.
Ne zbog toga što se moglo dogoditi,
nego zbog toga tko je bio sa mnom.
Mama, tata, sestra, moj tim
i moja nećakinja Sofía, stara jednu godinu.
U avionu je 14 duša.
Svi mi u avionu oprostili smo se od nekoga preko telefona.
IMAMO PROBLEM S AVIONOM.
NE ZNAM ŠTO ĆE SE DOGODITI, ALI...
PUNO TE VOLIM.
Svi smo se uspaničili,
ali ja sam se najviše izbezumila.
Zvijezda Karol G silno se prepala tijekom leta.
Njezin privatni avion morao je hitno sletjeti
kad se kokpit ispunio dimom.
HITNO SLIJETANJE AVIONA KAROL G
Bila sam potpuno traumatizirana.
Ne zbog leta, nego zbog obitelji.
Vidi. Impresivno!
Predivno.
Ne.
Predobro! Gle, poletjet će.
Dok smo bili u Teksasu, moja zaklada Con Cora dovela je
kolumbijske studentice na obuku u NASA-u.
Hvala.
Hvala, g. Luis.
Kako si? Sve u redu?
Djevojke su vrlo pametne.
Ali u njihovim mjestima nema puno prilika.
Zdravo.
Htjeli smo ih nadahnuti i motivirati.
Da.
Ovo mi je nevjerojatno iskustvo.
Ganuta sam, sretna i ponosna
što Carito tolikim djevojkama pruža ovu priliku
i ispunjava tolike snove.
Moramo reći prijateljicama da smo upoznale Karol G.
Da!
Ne mogu vjerovati.
Umrijet ću!
Smiri se.
Moja se mama rodila u dobrostojećoj obitelji.
Ali moj djed je napustio obitelj radi druge žene.
Pa su naglo postali sirotinja
i živjeli su u teškom siromaštvu.
Vidite kako moram davati autograme.
Mama je radila razne poslove.
Bila je konobarica,
radila je u trgovinama...
Svi su tražili dodatne poslove i smjene
jer ih je u obitelji bilo šestero.
Dvoje ih je otišlo u SAD, da zarade novac
i pomognu mojoj baki i mami.
Mama je ostala ovdje, sama s mojom bakom.
Svima je bilo teško.
Imali smo teško djetinjstvo.
Ali smo bili vrlo bliski.
Iako je sve bilo jako teško,
mama mi je bila uzor.
Ovo su mi vrlo dirljivi i lijepi trenuci.
Nisam ovo mogla ni zamisliti.
Ali zahvaljujem Bogu.
Ovo je prekrasno, Carito.
Preslatka si, mama. Nemoj plakati.
Zato radimo sve što radimo.
Ne plači, mama.
Trebaš biti sretna što smo ljudi kojima se, hvala Bogu,
ove stvari događaju i što možemo raditi ove stvari, mama.
Upravo zato plačem.
Nisam se više mogla suzdržati.
Htjela sam ti reći...
Volim te.
- Bog te blagoslovio, zbog svega. - Bog blagoslovio vas.
Ne plači.
Kako se naviknuti na to?
Ozbiljno, kako da se naviknemo na sve što doživljavamo?
Kad pomislimo da smo već sve vidjeli,
dogodi se neko novo čudo.
Ne možemo se naviknuti.
Ali, Carito, ako se prestanemo iznenađivati,
neće biti čarolije u svemu ovome.
To što mogu dijeliti ovu sreću s tobom...
Bog te blagoslovio, dušo!
Da sam znala da će mi roditelji biti tako sretni,
bila bih ih odmah povela sa sobom.
Samo da znaš, mila, jako sam sretna, jako zahvalna.
Jako si draga, mama.
Obišla sam svijet
i upoznala neke divne, posebne ljude.
Nitko nije kao moji sunarodnjaci.
Zato mi je Kolumbija sve na svijetu.
Kako si?
Kad sam završila turneju u SAD-u,
rekla sam: „Moram ovo priuštiti svom narodu, svojoj zajednici
i onima koji me otpočetka prate.
Svima što vole moju glazbu i podržavaju me.”
FESTIVAL MAÑANA SERÁ BONITO
U Medellínu je sve počelo. To je moj dom.
Zato sam htjela da ti koncerti budu zaista posebni.
Živjeli!
A gdje?
Moja me kultura oblikovala.
U mojim pjesmama čujete naša uvjerenja i tradiciju.
Ajme!
Ha?
Bichota!
Recite mi, postoji li išta ljepše od toga da se rodite u Kolumbiji?
Napisala sam ovo jučer na odlasku sa stadiona,
ali nisam mogla objaviti.
Činilo mi se previše sentimentalnim i otrcanim.
Ali danas sam odlučila to objaviti.
„Ne znam kako da objasnim kako se sad osjećam.
U mom domu nastali su moj san, želja i motivacija
i ondje smo učinili prvi korak.
Tko sam, kako se izražavam i kako govorim...
Sve proizlazi iz mog kolumbijskog podrijetla.
Posljednji su tjedni bili puni nervoze i tjeskobe.
Ali svaki dan posljednjih godina, osobito ove,
ispunjen je strogom disciplinom,
radom, predanošću.
Trudim se više no što sam mogla zamisliti,
radi sebe i radi svih vas,
da budete ponosni i osjećate se zastupljenima.”
Neću dalje čitati.
Hej, México!
Ne mogu vjerovati da započinjemo turneju po Latinskoj Americi
na mjestu na kojem se osjećam kao doma.
Karol!
Ovo će biti genijalna večer. Pjevajte!
Užarimo atmosferu!
Je'n, dva, tri!
Hej, Londone!
LONDON
Nevjerojatno je koliko je ljudi večeras ovdje!
Znam da su mnogi od vas u ovim zemljama
jer traže prilike daleko od kuće i vaše obitelji vam nedostaju.
Drago mi je što imam priliku
donijeti svima vama djelić doma.
Hvala vam!
ZÜRICH
MILANO
LISABON
Glasnije!
To!
Ispred svog vremena je.
Natočimo.
Gle.
Pošaljimo fotku u grupu!
Ide li?
Da vidimo.
To je tvoja? Živjeli!
- Živjeli! Rasturili smo danas. - Objavit ću je.
Vidi sliku!
Kako lijepo!
Bok, kraljice!
Ne mogu vjerovati!
Kakva je to divota?
Kako si?
Ne mogu vjerovati! Kako si?
Kako si?
Fotkajmo se.
Stadion Santiago Bernabéu u Madridu
odabran je za završetak ove turneje,
koja je posjetila mnoge zemlje
i osvojila srca svih njezinih obožavatelja.
Očekuje se ukupno 260 000 gledatelja
na posljednjoj etapi njezine međunarodne turneje.
Ona će biti prva izvođačica s četiri rasprodana koncerta zaredom
na ovom stadionu.
Što ćemo kad turneja završi?
I ja imam puno posla, ali turneja mi je najdraži dio.
Imam puno posla.
Ali turneja je bila genijalna.
Turneja je kao...
Nešto što imamo.
Hvala vam svima.
Volim vas.
Jako ćete mi faliti.
Rasturit ćemo danas.
Pokažimo svima što smo stvorili,
koliko smo talentirani i, najvažnije, blagoslovljeni.
I radimo ono što smo prihvatili...
Izazov i priliku da blagoslovimo puno ljudi svojim talentom.
Volim vas!
Razvalimo, ljudi! Posljednji put!
Najbolji smo! Idemo!
Potpuno sam spremna okrenuti novi list.
Nisam mogla započeti novi projekt
jer sam još ovdje.
Karol!
Ova mi je turneja...
bila poput prve ljubavi.
Kako ide?
Karol!
Katkad mislim da se znam dobro izraziti, ali...
Željela bih...
naći prave riječi da opišem
kako se osjećam kao osoba,
kako se osjećam kao žena,
kako se osjećam ovdje, pred svima vama.
Ovaj mi je album
donio nešto predivno.
A to je ovo.
Naučila sam voljeti samu sebe,
cijeniti sebe, bez obzira na to što drugi misle o meni.
I sada vam nakon svega mogu reći
da je sutradan bilo predivno.
Meni je sutradan bilo krasno.
Posvećujem vam ovu pjesmu od sveg srca.
Ako jednom od kuće odeš ti
U NASA-u otići ćemo mi
Raketu ću zatražit' i doći ravno k tebi
Ne budem li ondje i nešto ti se dogodi
Znaj da nas život čudnim putovima vodi
Ma što ti sudba pripremila
Znaj da iznevjerit' te neću ja
Ti si moja sreća sva
Bez tebe ne mogu ja
Tebi dugujem svu svoju sreću
I ako umrem, daleko biti neću
Ti si sreća moja sva
Bez tebe ne mogu ja
Tebi dugujem svu svoju sreću
I ako umrem, daleko biti neću
Ti si moja sreća sva
Bez tebe ne mogu ja
Tebi dugujem svu svoju sreću
I ako umrem, daleko biti neću
Ti si moja sreća sva
Bez tebe ne mogu ja
Tebi dugujem svu svoju sreću
I ako umrem, daleko biti neću
Od tebe
Karol!
KAROL I TIM UNOSE POSLJEDNJE IZMJENE
U NJEZIN GOVOR U POVODU DODJELE BILLBOARDOVE NAGRADE ZA GLAZBENICU GODINE.
Htjela sam reći da, kad sad pogledam unatrag
i sve sagledam, ne bih ništa promijenila.
Zahvaljujući svemu što sam proživjela, od najljepšega do najbolnijega,
danas sam ovakva osoba.
Kad danas pogledam koliko me uspjeh stajao,
sve suze, žrtve i ostalo,
ne vidim bol,
nego vidim puno prilika
i mnoštvo nadahnutih srca.
Danas sam presretna što mogu pripremiti svjedočanstvo o svom životu,
koje će nadahnuti ljude.
Dođite ovamo!
Večeras sam ovdje kako bih uručila
Billboardovu nagradu za Ženu godine
bichoti Karol G!
Bichota!
Za početak moram reći
da sam godinama,
tijekom puno, puno godina,
bila silno razočarana time što sam žena.
Toliko su me puta odbili
i toliko sam prilika propustila
da sam se pitala zašto se nisam rodila kao muškarac,
da mogu izraziti svu ljubav, čežnju
i strast koju osjećam prema glazbi.
Dugo sam vjerovala u tu priču.
Shvatila sam, ako se moje okruženje ne promijeni,
ja ću se morati promijeniti.
I jesam.
Nisam dopustila da mi to što sam žena bude prepreka
niti da odredi moje vještine,
nego je to bila moja prednost i to me motiviralo.
Nikad nemojte dopustiti drugoj osobi
da odlučuje u vaše ime,
da vam govori je li to što radite dobro ili loše,
je li vrijedno ili nije.
Nitko drugi ne može reći koliko vrijedite, ni kao osoba
ni kao žena ni kao profesionalka.
Vi se sami za to trudite,
vi se znojite, vi to postižete
i vi to zaslužujete.
Kad god su me odbili,
našla sam snagu i ono što mi je bilo potrebno
da kažem da ja to mogu.
U glavi sam promijenila rečenicu „Žena to ne može”
u: „Gledajte kako žena to radi”.
Gledajte kako žena to radi!
TIJEKOM KAROLINE TURNEJE PRODANO JE VIŠE OD DVA MILIJUNA ULAZNICA
ZA 65 KONCERATA U 23 DRŽAVE.
TO JE NAJPOSJEĆENIJA I NAJUSPJEŠNIJA TURNEJA
LATINOAMERIČKE IZVOĐAČICE U POVIJESTI.
Prijevod titlova: Vojmir Špoljarić